**Zápisnica zo schôdze rozšíreného výboru RZ SKSI Žilina,**

**konanej dňa 8. decembra 2011 v Žiline**

**Prítomní:**

Ing. Boris Vrábel, PhD.– predseda Výboru RZ Žilina, prof.Ing. Ján Čelko, PhD., Ing. Pavel Niňaj, Ing. Pavol Szépe, Ing. Oľga Štroncerová, Ing. Milan Roob, Ing. Pavol Širo, Ing. Karol Dobosz, Dr.Ing. Katarína Zgútová, Ing. Ivana Šubjaková a Adriana Ilavská

**Program:**

1. Otvorenie, schválenie programu, voľba zapisovateľa
2. Informácia z 19. Zasadnutia Predstavenstva SKSI v Trenčíne ₺
3. Plánované aktivity na r. 2012
4. Plnenie záverov z predchádzajúcich zasadnutí rozšíreného Výboru RZ Žilina
5. Rôzne
6. Poďakovanie za spoluprácu v r. 2011 a odovzdanie kalendárov
7. Záver

**Bod 1**

**Otvorenie, schválenie programu, voľba zapisovateľa**

Rokovanie rozšíreného výboru RZ otvoril o 14.30 h predseda RZ Ing. Boris Vrábel, PhD. a privítal prítomných. Členovia Výboru schválili program schôdze a zapisovateľku Ing. Ivanu Šubjakovú.

**Bod 2**

**Informácia z 19. Zasadnutia Predstavenstva SKSI v Trenčíne**

Informáciu z 19. Zasadnutia predstavenstva SKSI podala Ing. Ivana Šubjaková.

* Výsledky hospodárenia RZ – RZ Žilina čerpá prostriedky na 82%, niektoré RZ čerpajú pridelené prostriedky na cca 50%, je potrebné organizovať viac akcií v regiónoch; spoločenské akcie plánované do výšky 5.000,-€ schvaľuje región, vyššie predstavenstvo; pri neplánovaných výdavkoch predsedovia RZ disponujú sumou 990.-€
* 16.03.2012 sa bude konať Inžiniersky deň
* Členské schôdze RZ 2012 sa budú konať 30.01.- 08.03.2012
* Kandidátky do všetkých volených funkcií je potrebné odovzdať do 12.01.2012; platí zásada dvoch funkčných období pre členov predstavenstva a v regiónoch platí pre predsedu a podpredsedu

**Bod 3**

**Plánované aktivity na r. 2012**

* Plánované termíny na skúšky odb.spôsobilosti pre SV/SD sú 7.3.2012, 30.5.2012, 21.11.2012 a pre skúšky EHB 25.-26.4.2012, 3.- 4.10.2012
* 18.01.2012 sa bude konať IX. ročník kapustnice
* 25.01.2012 seminár k zvýšeniu práv. povedomia členov + poistenie profesnej zodpovednosti
* 31.1.2012 seminár „ Eurokódy a ich aplikácia v PD ₺
* Ďalej plánujeme uskutočniť semináre v spolupráci so spoločnosťami GEOBRUGG, MINOVA BOHEMIA s.r.o.,NEMETSCHEK Scia ako aj pokračovanie odborných seminárov na tému EHB

**Bod 4**

**Plnenie záverov z predchádzajúcich zasadnutí rozšíreného Výboru RZ Žilina**

* Príprava spoločného stretnutia so zástupcami SĹOIIB Katowice, ďalšia spolupráca – presúva sa na jar 2012
* RZ SKSI stále nemá predsedu krajskej odbornej sekcie – vodohospodárske stavby. Ing. Širo osloví Ing. Mariána Pappa.

**Bod 5**

**Rôzne**

- Pre inžiniersky deň, ktorý sa bude konať 16.03.2012 je potrebné hľadať sponzorov, osloveným spoločnostiam sme zaslali listy s ponukou sponzorskej spolupráce

- Organizácia fašiangového koncertu v spolupráci s ŠKO Žilina dňa 17.02.2012. Mailom bola členom SKSI zaslaná ponuka účasti so zvýhodneným vstupným

- Poistenie priestorov RK Žilina – z navrhovaných ponúk bolo odsúhlasené uzatvorenie poistenia v  poisťovni Generali, v celkovej sume 181,- €/rok

- Diskusia ohľadom návrhu Zmluvy o dielo od spoločnosti TECO - EZS

- Je potrebné zakúpiť nové multifunkčné zariadenie, ponuky budú odsúhlasené cez e-maily

- Predseda Výboru RZ Ing. Boris Vrábel, PhD. podal návrh na odmeny pre pracovníčky RK Žilina, pričom prítomní odsúhlasili odmeny pre p. Adrianu Ilavskú a pre Ing. Ivanu Šubjakovú

**Bod 6**

**Poďakovanie za spoluprácu v r. 2011 a odovzdanie kalendárov**

Predseda regiónu Ing. Boris Vrábel, PhD. poďakoval všetkým prítomným za vzornú spoluprácu v roku 2011 a vyzval na pokračovanie aj v budúcom období.

**Bod 7**

**Záver**

Schôdza rozšíreného výboru RZ SKSI Žilina bola predsedom Výboru RZ Ing.Borisom Vráblom, PhD. ukončená o 16.00 hod.

**Uznesenie**

**Výbor schvaľuje:**

* Program dnešnej schôdze
* Ing. Šubjakovú ako zapisovateľku
* Zorganizovanie prezentácie regiónu pre zástupcov SĹOIIB Katowice na jar 2012
* Nákup nového kopírovacieho zariadenia
* Uzatvorenie poistnej zmluvy na poistenie priestorov RK
* Zorganizovanie IX. ročníka kapustnice, fašiangového koncertu ŠKO pre členov RZ SKSI Žilina

 Ing. Boris Vrábel, PhD., v. r.

 Predseda RZ SKSI Žilina

Zapísala 08.12.2011

Ing. Ivana Šubjaková